**Kúpna zmluva** **„3. časť – LED svietidlá“**

uzatvorená v zmysle § 409 a nasl. zákona č. 513/1991 Zb. Obchodný zákonník v znení neskorších právnych predpisov (ďalej len „Obchodný zákonník“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zmluva**“) medzi:

**1. Kupujúci: Mesto Zlaté Moravce**

So sídlom: 1.mája 940/2, 95301 Zlaté Moravce

IČO: 00308676

DIČ: 2021058787

Bankové spojenie: VÚB banka, a.s.

IBAN: SK22 0200 0000 0000 33422162

Zastúpený: PaedDr. Dušan Husár, primátor mesta

(ďalej len „**kupujúci**“)

a

1. **Objednávateľ: ...............................................**

So sídlom: ...............................................

IČO: ...............................................

DIČ: ...............................................

IČ DPH: ...............................................

Bankové spojenie: ...............................................

IBAN: ...............................................

Zastúpený: ...............................................

Zapísaný: ..............................................

(ďalej len **„objednávateľ**“)

(objednávateľ a zhotoviteľ ďalej spoločne ako „**zmluvné strany**“ alebo jednotlivo ako „**zmluvná strana**“)

**Preambula**

1. Zmluvné strany uzatvárajú túto zmluvu ako výsledok verejného obstarávania vyhláseného objednávateľom ako verejným obstarávateľom v Úradnom vestníku EÚ č. 2022/S 090-247030 dňa 10.05.2022 na predmet zákazky „**Moderné technológie v meste Zlaté Moravce**“ (ďalej len „**zákazka**“ alebo „**verejné obstarávanie**“) podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o VO**“).

**Čl. I**

**Predmet zmluvy**

1. Predávajúci sa v zmysle cenovej ponuky zo dňa ..............zaväzuje zabezpečiť pre kupujúceho výmenu osvetľovacích telies za efektívnejšie moderné LED svietidlá v počte 173 kusov pre verejné osvetlenie v meste Zlaté Moravce, a to v rozsahu podľa špecifikácie, ktorá tvorí prílohu č. 1. tejto zmluvy (ďalej len „predmet zmluvy alebo tovar") a kupujúci sa zaväzuje predmet zmluvy prevziať a zaplatiť predávajúcemu dohodnutú kúpnu cenu.
2. Pre účely tejto zmluvy sa dodaním predmetu zmluvy rozumie odstránenie pôvodného osvetlenia podľa pokynov Kupujúceho, dodanie tovaru a zabezpečenie všetkých k tomu prislúchajúcich služieb a prác v rozsahu podľa Prílohy č. 1 tejto zmluvy, a to v mieste plnenia predmetu zmluvy, ktorým je mesto Zlaté Moravce.
3. Predávajúci sa zaväzuje zabezpečiť dodanie tovaru a všetkých k tomu prislúchajúcich služieb a prác v rozsahu Prílohy č. 1 tejto zmluvy, v dohodnutej lehote, v požadovanom množstve a kvalite podľa príslušnej STN EN 13201-1 až 4.

**Čl. II**

**Kúpna cena a platobné podmienky**

1. Zmluvné strany sa v súlade s ustanoveniami zákona č. 18/1996 Z.z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov dohodli na kúpnej cene za tovar vo výške ................ EUR bez DPH

....................DPH

................... EUR s DPH/celkom.

1. Dohodnutá cena zahrňuje všetky poplatky a dane súvisiace s dodaním predmetu zmluvy, vrátane dodávky tovaru do miesta určenia, dopravné, náklady súvisiace s uskutočnením inštalačných prác a súvisiacich služieb a to v rozsahu podľa Prílohy č. 1 tejto zmluvy.
2. V prípade Predávajúceho, ktorý je platcom dane z pridanej hodnoty (DPH), bude DPH fakturovaná Predávajúcim podľa daňových a účtovných právnych predpisov platných v Slovenskej republike. Povinnosti, ktoré zmluvným stranám vyplývajú z ustanovení zákona č. 222/2004 Z. z. o dani z pridanej hodnoty v znení neskorších predpisov sú záväzné v plnom rozsahu pre obidve zmluvné strany.
3. Kúpna cena je splatná na základe faktúry, ktorú sa Predávajúci zaväzuje vystaviť a doručiť Kupujúcemu do 15 dní odo dňa protokolárneho prevzatia predmetu zmluvy Kupujúcim. Prílohou faktúry bude súpis dodaných LED svietidiel vrátane určenia vykonaných montážnych a dodávateľských prác a zmluvnými stranami potvrdený protokol o odovzdaní a prevzatí predmetu zmluvy ako aj revízna správa k predmetu zmluvy.
4. Faktúra je splatná na účet Predávajúceho do 30 dní odo dňa jej doručenia Kupujúcemu.
5. Ak faktúra nebude obsahovať touto Zmluvou alebo zákonom stanovené náležitosti alebo prílohy alebo v nej nebudú správne uvedené nevyhnutné údaje, je Kupujúci oprávnený vrátiť ju Predávajúcemu a Predávajúci je povinný ju opraviť, resp. vystaviť novú faktúru, pričom jej splatnosť sa počíta odo dňa doručenia opravenej, resp. novej faktúry Kupujúcemu.

**Čl. III**

**Dodanie predmetu zmluvy**

1. Predávajúci sa zaväzuje dodať predmet zmluvy v termíne do 4 mesiacov od výzvy kupujúceho na plnenie tejto zmluvy.
2. Predávajúci splní záväzok dodať predmet zmluvy, ak poverený zástupca Kupujúceho potvrdí prevzatie predmetu zmluvy na dodacom liste predávajúceho, príp. iným obdobným dokladom preukazujúcim dodanie, resp. poskytnutie súvisiacich prác a služieb. Kupujúci je oprávnený nepotvrdiť dodací list, príp. iný obdobný doklad v prípade, ak predmet zmluvy nebol dodaný riadne a bez vád.
3. Kupujúci sa zaväzuje zabezpečiť pre predávajúceho podmienky pre dodávku, inštaláciu a sprevádzkovanie predmetu zmluvy.
4. Kupujúci má právo kontrolovať množstvo a kvalitu dodaného tovaru ako aj ostatných súvisiacich služieb a prác. V prípade, že kupujúci zistí nedostatky, resp. rozpor s vopred dohodnutými požiadavkami, je oprávnený požiadať Predávajúceho o ich odstránenie. Predávajúci sa zaväzuje v prípade opodstatnenosti požiadavky Kupujúceho tieto nedostatky bezodkladne a bezodplatne odstrániť.
5. Vlastnícke právo k predmetu zmluvy prechádza na Kupujúceho zaplatením kúpnej ceny v plnom rozsahu.
6. Nebezpečenstvo škody na predmete zmluvy prechádza z Predávajúceho na Kupujúceho prevzatím predmetu kúpy na dohodnutom mieste plnenia a podpisom dodacieho listu príp. protokolu o odovzdaní a prevzatí predmetu zmluvy.

**Čl. IV**

**Miesto dodania predmetu zmluvy**

1. Miestom dodania predmetu zmluvy je mesto Zlaté Moravce.

**Čl. V**

**Zodpovednosť za vady, záruka**

1. Predávajúci poskytuje Kupujúcemu záruku v trvaní 24 mesiacov na práce a materiál, záruku v trvaní 5 rokov na LED svietidlá, odo dňa podpísania dodacieho listu, príp. iného obdobného dokladu Kupujúcim.
2. Kupujúci je povinný nahlásiť vady predmetu zmluvy Predávajúcemu písomne, e- mailom na adresu ................... alebo telefonicky na tel. číslo ..........................bezodkladne po ich zistení. V oznámení uvedie, ako sa vady prejavujú.
3. Predávajúci sa zaväzuje reklamované vady odstrániť u Kupujúceho najneskôr do 2 pracovných dní odo dňa ich oznámenia a to bez nároku na ich náhradu.
4. Predávajúci sa zaväzuje, že poskytnuté služby a dodané tovary spĺňajú v čase ich poskytnutia/dodania a počas záručnej doby budú spĺňať vlastnosti stanovené touto zmluvou a príslušnými právnymi predpismi.
5. Predávajúci preberá záruku za akosť tovaru podľa § 429 a nasl. a zodpovedá za vady tovaru podľa § 422 a nasl. Obchodného zákonníka v platnom znení.
6. Pre zodpovednosť za škodu spôsobenú porušením povinností vyplývajúcich z tejto zmluvy, ako aj pre náhradu škody platia ustanovenia § 373 a nasl. Obchodného zákonníka.
7. Predávajúci zodpovedá za všetky priame alebo nepriame škody, ktoré svojim úmyselným alebo neúmyselným konaním spôsobí kupujúcemu a zaväzuje sa nahradiť ich v súlade s príslušnými ustanoveniami Obchodného zákonníka.

**Čl. VI**

**Zmluvné sankcie a osobitné povinnosti predávajúceho**

1. V prípade, že Predávajúci nezabezpečí predmet zmluvy v požadovanom rozsahu, alebo kvalite alebo v dohodnutej lehote, Kupujúci je oprávnený požadovať zaplatenie zmluvnej pokuty vo výške 0,05 % z ceny predmetu zmluvy, za každý deň omeškania. Zaplatením zmluvnej pokuty nie je dotknutý nárok Kupujúceho na náhradu škody.
2. V prípade omeškania Kupujúceho s úhradou platby za dodaný tovar, Predávajúci je oprávnený požadovať zaplatenie úroku z omeškania vo výške 0,05 % z neuhradenej fakturovanej čiastky, za každý deň omeškania.
3. Predávajúci je povinný uviesť údaje o všetkých známych subdodávateľoch s uvedením podielu plnenia, navrhovaných subdodávateľov, a predmety subdodávok, ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy najneskôr pri podpise tejto zmluvy. V prípade, že predávajúci nevyužije subdodávateľov pri plnení predmetu zmluvy, túto skutočnosť preukáže čestným vyhlásením alebo iným obdobným dokladom.
4. Predávajúci je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Kupujúcemu aktualizované znenie Prílohy č. 2 tejto Zmluvy.
5. Predávajúci aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri.
6. Predávajúci môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Predávajúci predkladá tieto úpravy písomne objednávateľovi k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala plnenie predmetu zmluvy. Úpravy zoznamu subdodávateľov nebudú účinné bez predchádzajúceho písomného odsúhlasenia objednávateľa. Odsúhlasenie subdodávateľov objednávateľom žiadnym spôsobom nezbavuje predávajúceho záväzkov, povinností a zodpovedností vyplývajúcich zo zmluvy.
7. Predávajúci zaplatí zmluvnú pokutu 200,- € za každé porušenie povinností definovaných v tomto článku pod bodom 3 až 6.

**Čl. VII**

**Záverečné ustanovenia**

1. Táto zmluva je povinne zverejňovanou zmluvou podľa ust. § 5a Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a s jej zverejnením, ako aj so zverejnením jej príloh, na webovom sídle (centrálnom registri zmlúv) Kupujúceho, Predávajúci súhlasí bez výhrad.
2. Zmluva nadobúda platnosť dňom podpisu obidvoma zmluvnými stranami účinnosť dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka a dňom splnenia odkladacej podmienky zmluvy. Zmluva nadobudne účinnosť len v prípade, že dôjde k schváleniu procesu verejného obstarávania, doručením správy z ex-post kontroly verejného obstarávania na výber zhotoviteľa diela podľa tejto zmluvy zo strany poskytovateľa NFP o pripustení výdavkov z predmetného verejného obstarávania do financovania. Táto podmienka sa považuje za podmienku odkladaciu, splnenie ktorej bude mať za následok nadobudnutie účinnosti tejto zmluvy (5. deň odo dňa doručenia správy z ex-post kontroly Objednávateľovi od Poskytovateľa NFP).
3. Táto zmluva podlieha povinnému zverejňovaniu zmlúv podľa osobitného predpisu.
4. Táto zmluva môže byť zmenená a doplňovaná v súlade so zákonom o verejnom obstarávaní, formou číslovaného písomného dodatku, podpísaného obidvomi účastníkmi zmluvy.
5. Právne vzťahy oboch strán, neupravené touto dohodou, sa riadia príslušnými ustanoveniami Obchodného zákonníka a ostatnými právnymi predpismi SR.
6. Zmluva je vyhotovená v štyroch rovnopisoch, z ktorých Kupujúci obdrží tri vyhotovenia a Predávajúci obdrží jedno vyhotovenia.
7. Účastníci zmluvy vyhlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi.
8. Súčasťou tejto rámcovej zmluvy sú nasledovné prílohy:

Príloha č. 1: Technická špecifikácia

Príloha č. 2: Zoznam subdodávateľov/Čestné vyhlásenie - predloží úspešný uchádzač

V Zlatých Moravciach, dňa ..................... V ...................., dňa ..........................

**Kupujúci: Predávajúci:**

.............................................................. ........................................................

 Primátor

**Príloha č. 1: Technická špecifikácia**

Nová osvetľovacia sústava bola klasifikovaná podľa platnej technickej normy STN EN 13201-1 až 4 Osvetlenie pozemných komunikácií. Návrh osvetľovacej sústavy počíta zo zachovaním súčasného rozmiestnenia (dvojstranná vystriedaná sústava) svetelných bodov na stožiaroch NN rozvodov, ako aj na vlastných oceľových stožiaroch. Sústreďuje sa na rekonštrukciu (výmenu) existujúcej sústavy verejného osvetlenia.

**V cene musia byť zahrnuté všetky náklady súvisiace s dodaním tovaru a s tým súvisiacich služieb v požadovanom rozsahu, ako aj z uskutočnenej obhliadky, ak uchádzač využije možnosť vykonať obhliadku:**

- 173 ks LED podľa technických požiadaviek na svietidlo vrátane dopravy a montáže v mieste plnenia;

- demontáž pôvodných svietidiel v počte 173 ks;

- náklady na montážnu plošinu;

- súvisiace práce a revízna správa;

**Popis požadovaného svietidla:**

|  |  |  |  |  |
| --- | --- | --- | --- | --- |
| **P. číslo:** | **Požadované technické vlastnosti** | **Jednotka** | **Hodnota požadovaná verejným obstarávateľom** | **Návrh uchádzača:** **Uviesť názov tovaru, výrobcu, príp. typ ponúkaného tovaru;** Poznámka1 |
| **1.** | **Požadovaný počet svietidiel** | ks | 173 |  |
| **2.** | **Rozsah nastavenia výkonu (nastavenie výrobcom podľa požiadavky prostredia)** | W | 60 |  |
| **3.** | **Krytie svietidla (odolnosť proti prachu a vode)** | IP | IP66 |  |
| **2.** | **Odolnosť proti mechanickým nárazom** | IK | IK09 |  |
| **3.** | **Životnosť LEDmodul podľa normy L70/B50 (Tc65°C)** | hodín | 150 000 |  |
| **4.**  | **SDCM** | Úroveň  | 3 MacAdam |  |
| **5.** | **Index podania farieb (CRI)** | Ra | > 75 |  |
| **6.**  | **Uhol vyloženia/naklonenia svietidla od vozovky**  | rad |  +15° do – 15° aj na výložníkoch aj na stožiaroch |  |
| **7.** | **Priemer držiaka (výložník/stožiar)** | mm | 60 |  |
| **8.** | **Teplota chromatickosti svetelného zdroja (CCT)** | kelvin | 4000 |  |
| **9.** | **Merný svetelný výkon** | lm/watt | 125 |  |
| **10.** | **Záruka**  | rok | 5  |  |
| **Ostatné požadované technické vlastnosti** | **Návrh uchádzača** |
| **1.** | **Materiál** | odlievaný hliník |  |
| **2.** | **Typ svetelného zdroja** | LED  |  |
| **3.** | **Pracovná teplota** | Ta -40°C až +40°C |  |
| **4.** | **Vyžaduje sa splnenie normy:** | STN EN 60598-2-3 |  |
| **5.** | **Vyhotovenie s plochým krycím sklom** | Áno, bezpečnostné |  |
| **6.** | **Prepäťová ochrana** | Áno |  |
| **7.** | **Účinník (cos φ)** | 0,95-1 |  |
| **8.** | **Predradník (ovládač)** | Stmievateľný 1-10V/Astrodim |  |
| **9.** | **Farba krytu** | RAL 7024 |  |

**Cenová kalkulácia:**

|  |  |  |  |  |  |  |
| --- | --- | --- | --- | --- | --- | --- |
| **Položka** | **Merná jednotka** | **Počet**  | **Jednotková cena bez DPH** | **Jednotková cena s DPH** | **Cena spolu bez DPH** | **Cena spolu s DPH** |
| Svietidlo vrátane dopravya montáže v mieste plnenia | ks | 173 |  |  |  |  |
| Demontáž pôvodných svietidiel | ks | 173 |  |  |  |  |
| Prívodný kábel k svietidluCYKY-J 3x1,5 vrátane montáže | m | 2076 |  |  |  |  |
| Montáž plošina - náklady | h | 200 |  |  |  |  |
| Súvisiace práce a revízne správy | kpl | 1 |  |  |  |  |
| SPOLU |  |  |

Poznámka1: do poznámky uvedie odlišné, príp. doplňujúce parametre z opisu položky alebo ďalšie doplňujúce informácie a skutočnosti

**Príloha č. 2 – Zoznam subdodávateľov**

# Zoznam subdodávateľov

 (čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v nadlimitnej zákazke predmet zákazky: „**Moderné technológie v meste Zlaté Moravce“**

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**
1. údaje o všetkých známych subdodávateľoch (uvedie sa aj percento/predmet subdodávky):
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

 ...................................................................................

meno, priezvisko a podpis oprávneného zástupcu uchádzača